
Bermerckt auff das kurt ſt beſchꝛiben 
die einbelaytũg / das einreytten / vñ die kroͤnũg Roͤmiſcher vnd Hyſpa⸗ 
niſcher Kuͤnigklicher maieſtat zu Ach / beſchehen im October in. M. 
CCCCC. x R. ſar. Anſencklich iſt die K. K. M. vnſer allergnedigiſter 


herr den. xxij.tag Octobris fur Ach in das veld gezogen / mit jm biß 


in die ʒway tauſent pferd wol geruͤſt / darundter Bey den vier hundert 
kůͤriſſern / der maſſen ſtaffiert / gulden / ſilbren on ſeyden parſchen / mit 
klaidern / ſchmucken / federn on alles das fo zu koͤſtlicheyt dienen mag / 
der gleichẽ glaub ich auff erden nie ſey geſehen woꝛdẽ. Auß dem ſelben 
rayſigen zeug hat jr Maieſtat ʒwo oꝛdnũg gemacht / vñ in der mitten 


ein hauffen außgeleßner gutter knecht / biß in die dꝛey tauſent / die mit 


einer ſchlacht oꝛdnũg ʒwiſchen beiden hauffen der rayſigen geſtanden 
ſein. Do nun die Churfurſten hinauß gez ogẽ kamen / ſonderlich der võ 
Coͤln / Pfaltz vñ Trier / wol gerůſt / haben fie auch jre bauffen zuſamen 
gethan / vñ in ein oꝛdnũg vergleicht / Alſo fein die KR. N. in jrem Eüriß 
auch die Churfurſten / vnd Fuͤrſten all der gleichen in ren kuͤriſſen zu⸗ 
ſamen geruckt / aneinander empfangen vnd zu geſpꝛochen. Als nun die 
empfahũg jr ende erreychet / richtet man ſich zu dem einzug / hetten die 
Sachſſiſchen on der Hertzog v5 Guͤlch ein langen ſtreyt mit einander 
des voꝛzugs halben dañ die Sachſſiſchen vermainten / er gehoꝛt nen 
zu / võ wegen jres herren / der da were ein Marſchalck des Koͤmiſchen 


reichs / Zo vermaint der Hertzog võ Guͤlch / er wer des Reichs Vogt 


vder die ſtat Ach / deßhalben billich er der voꝛzug hette kunden ſich nit 
vergleichen. Alſo wurdẽ zu voꝛderſt geordnet die Faßknecht / die zugen 
in der oꝛdnũg ein auff ſie die von der flat Ach / nach jnen der Hertzog 
võ Gůͤlch zu mal gantz wol geruͤſt. Darnach verzoch es ſich lang das 
niemant kam / vber ein gute weil erſt die Zachſſiſchen / auff ſie die von 
Bꝛandendurg dann die zwon Fuͤrſten Sachffen vnd Bꝛandenburg / 
waren in aygner perſon nit vorhanden, Nach denen des biſchoffs võ 
Menz vñ CTxier. ʒu letzt des võ Coͤln ʒeug / vñ darauff K. N. kuͤriſſer 
vñ herren mie treffenlicher anzall / der gleichen koͤſtligkeyt / vnd wie fie 
herfür geſtrichen ſeind / iſt nit zu beſchußen / kan nit verſteen / wie man 
es mit pferden / parſchen / harniſch vnd klaydern / koͤſtlicher / zierlicher / 
vñ ſchoͤner erdencken moͤcht / auff die ſelben der võ Royß granmaiſter 
vñ voꝛ jm nit lang der R. K. M. teutſch Trum̃eter / nach jnn der K. K. 


* 

m Stal/ wie die ſelben pferd vnd knaben ſo darauff ſaſſen/ mit koͤſt⸗ 


ligkeyt ſeind ſtaffiert geweſen / wurde anzuzeygen zu vil vñ lange weyl 
ne nen. In ſum̃a da iſt nichts vnterlaſſen woꝛden / were wunder dar⸗ 
uon zuſchꝛey ben. Darnach acht Herolten / die ſeind diß ur das Rat⸗ 
hauß geritten / da ſelöſt ſtill gehalten vnd gelt auß gewoꝛffen / mit den 
Trumetern / darnach wider hinderſich zu der K. M. Nach dem ſelbẽ 
die pꝛoceß vnd Kaiſer Karls haubt. Darnach die groſſen herren auß 
Hiſpanien / Naplaß / vnd Burgundi / all kůriſſer / auff die der K. M. 
Melſchen Trumeter / Vnd hernach die Fuͤrſten / Als Bꝛaunſchwig / 
Megkelburg / Brandenburg / all jung Pfaltzgrauen / vnd ander mer. 

Auff die ſelben die Chur furſten / Pfaltzgraue / Sachſſen vñ Bꝛanden⸗ 
burg / nach den der biſchoff von Trier allein / auff jne der Narſchalck 
von pappenhaim mit dem ſchwerdt. Darnach die K. M. auff einem 
ſchoͤnen verligerten hengſt / in ſeinem gantzen Kuͤriß/gelaubt entlich 
das ir maieſtat ein ſchoͤnen kuͤriſſer gide / vnd mit allen dingen koͤſtlich 
geziert / das daran nichts aßgangẽ noch gebrochen hat / wie man das 
auff das aller ʒierlichſt erdencken hat moͤgen. Zu ſeiner rechten handt / 
der Ertzbiſchoff von Coͤlen / als an diſem oꝛt zu der Kron gehoͤꝛt der 
obriſt / auch in feinem gantzen kuͤriß. Auff der lincken handt der Ertz⸗ 
biſchoff võ Meng / wie ein Cardinal in feiner habit. Zu nechſt auff jne 
der Iſtherickho allein an ſtat des Ruͤnigs võ Behem. Nach dem die 
dꝛey Cardinel Salgzdurg / Walliß / vñ Thalleten. Auff die / die andern 
geyſtlichen Fůrſten / vñ rit darnach der K. N. hertſchier bey hundert 
pferden. Nach den ſelben das gemain volck. Alſo hat jr R. M. mit 
groſſem triumph vñ eren den einz ug gethan / biß in vnſer ließen ſrawẽ 
kirchen / da ſelbſt je MNaieſtat abgeſtanden / in die kirchen gangen / vnd 
mitten auff dem ſtain vnter der kron in jrer maieſtat kuͤriß creůtz weyß 
nider gelegt / haben os jm gefangen. Darnach ſie dꝛey die Ertzbiſchoff 
vnd Churfurſten wider auff gehedt / vnd vor vnſer frawen altar nider 
geknyet / biß das Te deum laudamus / ein endt gehabt hat. Nach dem 
haben ine die Churfurſten in die Sacriſtey gefůrt / Da ſelöſt wuſt er 
Ratificiern die artickel / inhalt jrer freyheyt. Do das alles geſchehen iſt / 
fein ſie wider herauf gan gen oñ auff die pferd geſeſſen / nnt jrer Mate⸗ 
ſtat in die herberg gezogẽ. Alſo hat der einʒug ein ende, Vnter das thoꝛ 
hat m an ein groſſen man bracht / darinnen iſt einer gangen / vnnd ge⸗ 
macht wie der heylig Kayſer Karl geweſen iſt / mit der Kayſ rlichen 


kron / vnd den Adler voꝛnen on binden an jm / der iſt der K. M. unter 
das thoꝛ entgegen kum̃en / jne zu entpfahen. Darnach die Pꝛoceß / vnd 
des heyligen Kaiſer Karls haubt hinnach getragen. 

¶ Am morgens durnach den. xxiif. tag Octobris zu ſechs vren / zugen 
die dꝛey geyſtlichen Churfurſten in vnſer Frawen kirchen / da wurden 
voꝛ vnſer frawen altar ein pꝛuck dꝛeyer ſtaffeln hoch auffgerichtet / da 
ſelöſt man ein ſtul mit guldem tuch vberzogen / vnd einen hymel oben 
daruͤber/ vnd berayt den altar was zu der meß gehoͤꝛt. Die dꝛey Ertz⸗ 
biſchoff vnd Churfurſten legten jre Pontificalia an / vñ ſchickten ſich 
mit allen dingen was not was, Bald nach ſiben vren kam die K M. 
zu der kirchen / in einem groſſen gulden mantel mit hermle vnterzo gen 
vnd groſſen goller / wie ein Ertzhertzog von Oſterreich / vñ nit wie ein 
Ruͤnig von Hiſpanien geklaydet / giengen jme die dꝛey Churfurften in 
ren Infelen vnd Choꝛmanteln mit der Pꝛoceß entgegen / biß vnter die 
kirchen thuͤr / vnd gefegneten jne ein wie ein pꝛawt. Darnach namen jn 
beyd biſchoff Coͤln vñ Mentz vnter die arm / vñ der võ Trier gieng voꝛ 
jr Maieſtat / vnd die andein Churfurſten furten jn alſo in die kirchen / 
Het an dem mantel ein langen ſchwantz / den trugen jme dꝛey nach / vñ 
furten in zu vnſer frawen altar / da knyet er lang das fie vber in laſen. 
¶ Nach dem huben ſie in auff vñ ſatzten in auff ein ſeſſel / vñ ſatzten im 
das Ertzhertzog heuble auff. Do nun ſolchs beſchach / ſtund der von 
Coͤln vder den altar / das ampt zu fingen. Do nun das Ayrieleifon vñ 
ander geſang biß zu der Epiſtel auß was / do huben jn beyd Biſchoff 
Meng vñ Trier auff / vñ ʒugen jm feinen Ertzhertzo giſchen habit auß 
vñ furten in fur den altar / vnd legten jn furwertz auff das antlitz ſun⸗ 
gen vñ laſen die Letaney vñ was dar ʒu gehoͤꝛt furxcar lang. Darnach 
huben fie an jm aber auff / do knyet er nider on laſen aber lang vber in. 
Nach dem ſelben thet man jn auff vñ entploͤſt jre maieſtat. Die andern 
zwen Ertzbiſchoff theten alle ding mit me / anlegen / abʒiehen nider⸗ 
legen / auff ſteen / knyen / vñ alles anders was darzu gehoͤꝛt. Do nun jre 
M eſtat geſalbet vnd der actus verbracht wardt / furten ne die ʒzwen 
Churfurſten in den Sagerer vñ wuſchen im die oͤlung widerum ab. 
Do nun ſollichs auch beſchehen was / furten ſie ne widerumb herauß 
fur den altar / vñ legten im an kaiſer Karls lehen gewandt / die weiſſen 
ſchuch / ein alben / epiſtel rock / ſtolen / vñ Choꝛmantel. Darnach gaben 
fie m das ſchwerdt in die handt / vnd namens jm wider darauß / vnd 


gaben ver maieſtat das Zepter in die recht / vnd den Apffel in die linck 
bande. Do jre maieſtat nun ſolchs alles verbracht het / mit vil leſen vñ 
ſingen / ſo dar zwiſchen geſchach / do muſt er wider fur den altar nider 
knyen / vnd die Kuͤnigkliche kron empfahen. Darnach huben in beyde 
biſchoff widerumb auff / vñ gaben das Zepter dem Marggrauen / den 
Apffel dem Pfaltzgrauen / vnnd das ſchwerdt dem Marſchalck von 
Pappenhaim / vñ tratten võ dem altar hinderſich / vñ ſatzten in wider 
auff den ſtul / wie einen Roͤmiſchen vñ gekroͤnten kuͤnig / der võ Mentz 
vn Trier / yeder auff einer ſeyten neben jm. Do hub man an die Epiſtel 
zu ſingen / pꝛacht jm der võ Mentz ein buch / darauß muſt jre maieſtat 
die Epiſtel leſen. Do ſollichs gethan was / namen fie jre maieſtat vnd 
furten jn durch die kirchen / giengen vor irer maieſtat die acht Heroldt 
Churfurſten vñ der Marſchalck mit Kayſer Karls ſch werdt / biß zu 
der fliegen die oben auff den gang geet da der ſtainen kuͤnigs flul ſteet 
Vnd furten in hinauff / vñ ſatz en jre maieſtat in kayſer Karls Kuͤnig 
ſtal / vñ laſen aber lang ob jm. Do daſſelb auß was / waren der K. M. 
vnd aller ander Fuͤrſten Trum̃eter da / die plieſſen auff. Darnach hub 
man an das Te dei laudamus zu fingen. Do ſolchs ein endt het nam 
die R. M. Kayſer Karls ſchwert in die handt / vñ ſchlug Ritter / ð vil 
mit groſſem getreng. Dar nach huben jn die Churfurſten wider auff / 
vñ furten fein maieſtat hinab wie hinauff. Do ir maieſtat mitten in der 
kirchen was / vnter der Kron darauff die liechter ſteckten / do muſt er 
wider ſtill ſteen / vnd gaben jm das ſchwerdt aber malen in die handt. 
Nach dem furten ſie jne wider fur den altar / vnnd ſatzten ine nider / do 
ſchlug er wider Ritter. Alſo fieng man das Ewangeliũ an / Stund er 
auff vnd hoͤꝛt das gantz ampt auß mit groſſer vñ zierlicher andacht. 

Do der Bischoff von Coͤln ſumirt het/ do furten jn Beyd biſchoff wider 
zu dem altar / vnd knyeten mit jm nider/ do empfieng ir niaieſtat auß 
den henden des Biſchofjs von Coͤlen das hoch wirdig Sacrament. 

Darnach huben jn die Biſchoff wider auff / vnd ſurten jn zu dem ſtul 
da jr Maieſtat vnd andere Churfurſten ſaſſen. Alſo hoͤꝛt er das ampt 
auß. du der Eleuation/ vnnd do er das Sacrament entpfieng thet jr 
Maieſtat die Kron ab / ſunſt het er fie ſtets auff dem haubt. Do das 
ampt verpꝛacht was / Giengen die Churfurſten in die Sacriſtey die 
weyl fie ſich auß theten / vnd jre Churſurſten klaider an legten ſchlug 
jr maieſtat aber Ritter. Darnach giengen fie herauß auß dem Sagrer 


vñ n men die R. M. mit jrem lehen gewandt vñ kron auff dem hause 
vñ furten jr maieſtet auß der kirchen / vñ giengen all ʒu ſuß mit groſſer 
magnificeng / der von Coͤln / als an diſem ende der obriſt / vnd der von 
Men furten jne / vnnd ein yegklicher Churfurſt in ſeinem ampt / mit 


Apffel, Zepter / vñ ſchwerdt vor jnen / all Trum̃eten on acht Heroldt / 


mit einer ſollichen koͤſtligkeyt / als man nie geſehen hat. Vnd furten jr 
maieſtat auff das Rathauß zu dem morgen mall / da was zu gericht 
ein tiſch der R. M zu voꝛderſt wol acht ſtaffel hoch / mit koͤſtlichen 
gulden hymel vñ taparey vberzogen / darneden ein Credentztafel / mit 
koͤſtlichen gulden vñ ſilberen geſchiren / vñ ſchoͤner einkirn viere. Dar⸗ 
nach zu beyden ſeyten herab von RK. M. tiſch / auff yeder ſeyten dꝛey 
tiſch / den ſechs Churfurſten / vnnd gleich gegen K. M. vber vor jrer 
maieſtat tiſch / die ſtaffel herab dem võ Trier auch ein beſondern tiſch 
Nich den ſelben mer etlich tiſch wol hynab fur etlich Fuͤrſten die von 
N rnberg / Ach / vñ ander / ſo nach oꝛdnũg des Reichs da fein ſollen / 
die waren all gedeckt / vñ ein yeder Churfurſt len ſondere Credentz vor 
dem eſſen. Vñ ee die K. M. zu tiſch ſaß / gieng des Reichs Marſchalck 
hinab auff den platz / da het man ein groſſen hauffen haber n geſchüt / 
da ſaß er auff ein Roß vñ het ein filderin fuͤrter maß in der handt / vnd 
ein abſtreich ding / vñ rit in den habern hinein ſo tieff / das er auff dem 
Roß den habern auffſchoͤpfft mit dem fuͤrter maß / vñ ſtrichs ab / dar⸗ 
nach wider herauß / do moͤcht ein yeder nemen wer da wolt. Muͤgt jr 
gedencken wie ein reyſſen vmb den habern geworfen ſey. Alſo begundt 
die K. M. ʒu tiſch ſᷣtzen / do bracht jrer Maieſtat die potſchafft von 
Bꝛandenburg das waſſer / die hende zu waſchen / ſaß ir Maieſtat in 
dem lehe n gewandt vn kron zu tiſch. Als nun jre maieſtat zu tiſch ge⸗ 
ſeſſen was / kamen all dꝛiey Churfurſten Menz Löln on Trier mit eins 
ander / vñ pꝛeſentierten der K. M. einen lange ſilberin ſtab vñ die ſigel / 
das legt man jrer Maieſtet auff dentiſch. Darnach fegt man die kron 
vnd Ap fel darneben auff den tiſch / dann die kron was zu ſchwer das 
gantz mal darunter su ſigen. Ader das ſchwerdt vnd Zepter hielt man 
feiner maieſtet ſtets vor, Der Pfaltzgraff on andere Churfurſten gien⸗ 
gen nach dem eſſen / vnd des Reichs Marſchalck vor inen / vnd als er 
die ſtiegen herab kam ſaß er auff ſein Roß vñ reyt in das ander hauß 
da die kuchen was / nam zway eſſen auff ein ander / vñ ſeizt ſich wider 
auff das pferd in feinen Churfurſten klaydern / vñ faͤret das eſſen alſo 


. 
/ ET an. 


auff dem pferd biß zu der ſtiegen des Rathauß / gieng auff yder ſeyten 
einer nach jm das Roß zuʒemen / vñ des Reichs Marſchalck voꝛ dem 
pferd / vor dem ſelben vil Fuͤrſten / Grauen on herren / auch der K. M. 
Trum̃eter / Teutſch on welſch. Als er zu der ſtiegen kam / ſaß er ab vnd 
trug die eſſen hynauff mit groſſem triumph / vnd ſetzt die auff der K. 
M. taffel. Marggraff Caſimirus von Bꝛandendurg ſchnidt der K. 
M. fur / der gab dem Pfaltzgrauen die eſſen zu Credentzen. Alſo ſaſſen 
die Churfurſten all nider/ein yegklicher an fein tiſch / des gleichen ans 
der Fuͤrſten vnd herren / die darzu gehoꝛten / ein yeder wie er geert was 
Als die R. M. ein wenig geeſſen het / gieng Schenck Fuchs von Lim⸗ 
purg vm den wein an ſtat des Kuͤnigs von Behem / mit im Hertzog 
Friderich Pfaltzgraff vñ dꝛewen bemelten ven Limpurg / der K. MN. 
zu trincken / nach dem giengen vil weltlicher Fuͤrſten nach dem eſſen / 
vnd erugen das gantz malzeyt / vñ alle ʒeyt die Trum̃eter vor jnen/ vñ 
waren geordnet hundert eſſen / allweg sehen eſſen mit einander auff zu 
tragen auff einen yegklichen tiſch. Hertzog Friderich Pfaltzgraff dienet 
die gantz malzeyt mit dem wein. Alſo ſaß die K. M. vnd die Churſur⸗ 
ſten in jren Pontificalien das gantz mallzeyt hynauß. Vnd die K. M. 
pꝛacht einem yeden Churfurſtenſein trunck / gar mit erſamer reuerentz 
Vnd was man fur eſſen auff hub / behielten die Truckſeſſen dauon zu 
eſſen / das ander alles warff man auß zu den fenſtern vnter das volck 
ſo auff dem platz ſtund. Vnd weret alſo die malzeyt biß vmb vier vrn 
nach mittag. So war voꝛ R. K. M. herberg ein wein pꝛunnen auff> 
gericht / darauff ein Adler / vnd zu beyden ſeyten zwen Loͤwen/ den lieff 
der wein 5u der pꝛuſt vñ mundt auß / auff der andern ſeyten dar gegen 
vber pꝛiet man ein gantzen Ochſſen/darinnen vil andere kleine thier / 
die rechten re koͤpff dem Ochſſen zu der ſeyten auß / Vnd ſo bald man 
dem Ruͤnig daruon geſchnitten het / roas der Ochß yederman frey. 

¶ Do nun die mallzeyt ergieng / namen die Churfurſten die K. RK. N. 
vnd furten jne in das Rathauß hinab / vñ vber den platz / all zu fuſſen 
in ſeinem lehen gewandt vñ kron / auch die Churfurſten in jren Chur⸗ 
furſtlichen klaydungen / wie ſie dann den gantzen tag darinn geſeſſen / 
vñ auß der kirchen gezogen waren / durch das klein geßlein/ vnd vmb 
vnſer lieben frarven kirchen in ſein herberg / was ein pancket bereyt / da 
thet ſein R. N. vñ die Churfurſten jre habit ab. Nach dem ſelben zog 
yederman in fein herberg / Habt jr zu ermeſſen / ob die K. M. vnnd die 


Churfurſten nit müd geweſen ſeyen. | | 
Darnach an dem. xxiiij. tag / thet man nit anders,ban das die Churs 
furſten zu der K. M. in die herßerg giengen mit jrer maieſtat ʒu hand⸗ 
len / vnd den abſchied anff Coͤlen zu nemen. 
& Darnach den. xxv. tag Octobris su morgens vmb acht vrn/rit die 
K. M. wider zu vnſer lieden frawen kirchen / das ampt zu hoͤꝛen / vnd 
gieng jr maieſtat auff den thurn in die Capellen zu dem groſſen heyl⸗ 
tums / das jr maieſtat ſelbs geſehen hat / das trug man jm herfur / wie 
man das alle mal im fißenden jar pfligt zu ʒeygen / vnd ſonderlich das 
windelein / darein Maria Chꝛiſtum vnſern herrn in die krippen gelegt 
hat / Nach dem ſelben das tuch / darauff man ſant Johãs den tauffer 
enthaubt hat . du letzt pꝛacht man das tuch das Chꝛiſtus vnſer herr an 
dem Creuͤtz an ſeiner manlicheyt gehabt hat / vnd damit bedeckt was / 
F ir war koͤſtlich hayltumb / das rool vnd andechtig zu ſehen iſt. Vnd 
wenn man ein ſtuck herauß zeyget / waren der R. M. Trum̃eter ver⸗ 
oꝛdnet / ſollichs an zuplaſen vnd zu wirdigen. Do nun das hayltumb 
gar gezeygt wardt / hoꝛt die K. M. das ampt. Vnd nach dem ſelben 
warde offenlich auß geſchꝛyen / mit den Trum̃eten auff geplaſen vnd 
publiciert Baßſtlicher hayligkeyt bewilligũg / alſo /das die R. M. den 
Tittel Er welter Roͤmiſcher Kayſer annemen möchte, Das auch Bes 
ſchach / Vnd fein Kuͤnigkliche Maieſtat iſt auff ein mall Roͤmiſcher 
Rünig vnd Kayſer worden, Dakauff die Asyferliche Maieſtat aber | 
Ritter ſchlug. Vnd rit darnach hynfur auff das Rathauß / empfieng 
die pflicht võ der tat Ach / wie ſich gepůrt hat. Als ſollichs geſchehen 
was / růfften die Heroldten auß etlich artickel / vñ warffen abermalen 
gelt auß vnter das volck. Damit ſchied ſich menigklich von dannen 
in fein herberg / ſich den ſelben tag růſten auff Coͤlen zu. ö 

